Andjar Any

KRT Andjar Any Singanagara (asmana è bâkto lahèr Andjar Mudjiona, 3 Maret 1936 - 13 Nopèmber 2008) èngghi panèka orèng sè aghâbâyân laghu langgam Jhâbâ, sastrawan (otamana sastra Jhâbâ moḍèrn), wartawan sareng kritikus seni asal Surakarta.

Kalabân nyama seni Andjar Any, seniman sè bisa ngalakonè sadhâjâna panèka ampon aghâbây 1050-ân laghu sè ècatet sareng Musèum Rekor Inḍonèsia (namong ca-kancana nebbhek ra-kèra bâḍâ 2000-an laghu sè ampon èkaghâbây). È antara laghu sè èkaghâbây tor kalonta èngghi panèka Jangkrik Génggong, Yèn ing Tawang Ana Lintang, Blitar Kawentar, Nyidham Sari, Kasmaran (Iki Wèk-é Sapa), Lintang Panjer Rina, Petruk Dadi Ratu, tor Taman Jurug.Nabila Meidy Sugita. "Lirik Lagu Taman Jurug-Difarina Indra feat Fendik Adella". Detik. 2023-09-26. Aksès 2026-01-09.

È taon 1960-ân langgam Jhâbâ molaè èkasennengngè sareng orèng. Penyanyè langgam Jhâbâ sè kalonta è bâkto ka'rowa, Waldjinah sè anyanyè pan-saponapan laghu sè èghâbây sareng Andjar Any.Muhammad Rizqi Akbar. "Profil Waldjinah, Ratu Keroncong Asal Solo yang Mendunia". Detik. 2024-04-16. Aksès 2026-01-09. Laghu-laghu ghâbâyânna jhughân èkalontaaghi sareng Ki Narto Sabdo sareng Gesang. È nalèkana musik campursari sareng congdut molaè kalonta è akhèr taon 1980-ân sampè' pertengnga'an taon 2000-ân, laghu-laghuna bânnya' ènyanyèaghi sareng tokoh-tokoh, akadhi Manthous sareng Didi kempot.Nabila Meidy Sugita. "Lirik Lagu Taman Jurug: Dipopulerkan Didi Kempot Dinyanyikan Denny Caknan". Detik. 2023-10-19. Aksès 2026-01-09.

Salaèn èkennal dhâddhi orèng sè aghâbâyân laghu, Andjar Any jhughân bânnya' nolès carèta pènḍe' (bhâsa Jhâbâna: cerkak, singkatan ḍâri crita cekak (cerpen) sarta puisi bèbas sè ngagghuy bhâsa Jhâbâ (geguritan). Lèburrâ ka seni sajân atambâ ka bâgiyân seninpertunjukan. Salèrana jhughân toman dhâddhi pembina sèttong organisasi reog. Salèn ka'rowa, salèrana jhughân abhângon grup campursari "Sangga Buana" tor grup keroncong "Hanjaringrat".

Mènangka dhâddhi wartawan, salèrana toman nolès è koran lokal Pos Kita. Pan-saponapan tolèsna dhâddhi sala sèttong sajhârâ.

Andjar Any akabin sareng Piyatnj ("Niek") tor kaḍuwâna èparèngè lèma' ana'. È bulân Maret 2008 salèrana ghik sempet ngaraya'aghu kabinan emmasna sè ampon ollè 50 taon. Salèrana adhingghâl dhunynya saamponna sakè' strok. Mayyiddhâ èmakamaghi è Astana Bibisluhur, Surakarta."Komponis Lagu Langgam Jawa, Andjar Any Tutup Usia". Kompas. 2008-12-13. Aksès 2026-01-09. "Maestro Keroncong & Campur Sari Andjar Any Tutup Usia". Detik. 2008-12-13. Aksès 2026-01-09.

 Sombher